આગામી 6ઠી ડિસેમ્બરે રિલીઝ થતી પ્રભુ દેવાની ફિલ્મ આર રાજકુમાર અંગે અભિનેત્રી સોનાક્ષી સિન્હા ખૂબ જ ઉત્સાહિત છે . પહેલી વાર શાહિદ કપૂર સાથે પડદે દેખાનાર સોનાક્ષીએ જણાવ્યું કે શાહિદ સાથે કામ કરી મજા પડી ગઈ . તેઓ ખૂબ જ સારા કલાકાર અને એંટરટેનેર છે . તેઓ બહેતરીન ડાન્સર તો છે જ , સાથે જ ફિલ્મમાં તેમણે જે એક્શન કર્યું છે , તે પણ બહેતરીન છે . મેં તો જ્યારે તેમને એક્શન કરતા જોયાં , ત્યારે મારા હોશ જ ઉડી ગયાં . હી ઇઝ ઍ ક્લાસિક એક્ટર કે જેમાં મનોરંજનના તમામ તત્વો હાજર છે . નોંધનીય છે કે આર રાજકુમાર ફિલ્મના પ્રમોશનલ ઇવેંટમાં પણ શાહિદ - સોનાક્ષી બંનેએ જણાવ્યુ હતું કે તેઓ ફિલ્મના સેટ ઉપરથી અનેક સારી સ્મૃતિઓ લઈને પરત ફર્યાં છે . શાહિદે પણ સોનાક્ષીના વખાણ કરતાં જણાવ્યુ હતું કે સોનાક્ષી ખૂબ જ મહેનતુ કલાકાર છે . લાંબાગાળે સફળતાનો સ્વાદ ચખનાર શાહિદ મિયાએ જણાવ્યું કે હવે તેઓ લાઇફમાં સૅટલ થવા માંગે છે . શાહિદે જણાવ્યું - હું ઘણા વર્ષોથી એકલો છું અને ખુશ ચું . જો મને કોઈ છોકરી પસંદ પડે , તો કદાચ હું તેની સાથે સંસાર માંડી લઇશ . નહિતર બધુ બેકાર છે , પહેલા પ્રેમ કરો , પછી દિલ તૂટશે , પછી ડિપ્રેશનમાં જીવો . તેથી હવે મને પ્રેમ થશે કે હું ઘર માંડી લઇશ . એમ તો શાહિદ - સોનાક્ષીને લોકોએ એક બેમેલ જોડી કહી હતી અને જણાવ્યુ હતું કે લોકો આ જોડીને પસંદ નહીં કરે , પરંતુ જે રીતે ફિલ્મના ગીતોને રિસ્પૉન્સ મળ્યું છે , તે જોતા નથી લાગતું કે લોકોને આ જોડી નહીં ગમે . ખેર અસલી પરીક્ષા તો 6ઠી ડિસેમ્બરે થશે કે જ્યારે આ ફિલ્મ રિલીઝ થશે .